Villy Jensen fra Skovsgaard ved Brovst blev ved retten i Hjørring her i eftermiddags idømt en betinget dom uden straffastsættelse med en prøvetid på et år. Det betyder, at Villy Jensen slipper for straf, hvis han ikke overtræder loven det næste år. Han skal dog betale sagens omkostninger. Da Jammerbugt Kommune i 2006 ville fjerne Villy Jensens 3-årige søn Freddy, gik far og søn under jorden i fire måneder. Villy Jensen ville have sin søn i pleje hos en anden familie end den Jammerbugt Kommune havde valgt. Den nu 71-årige Villy Jensen har under sagens forløb sagt, at han blot tog på ferie med drengen. Anklagemyndigheden mente derimod, at han bortførte sin søn ulovligt, og det fik de så rettens ord på i dag. Villy Jensen accepterede dommen.

Opsummering:
Betinget dom til Villy Jensen for at bortføre sin søn i fire måneder. Den dømte accepterede dommen.